PATVIRTINTA

Smilgių gimnazijos direktoriaus

2022 m. rugpjūčio 31 d. įsakymu Nr. (1.8) V-311

**PANEVĖŽIO R. SMILGIŲ GIMNAZIJOS MOKINIŲ ELGESIO TAISYKLĖS**

**I. BENDROSIOS NUOSTATOS**

1. Panevėžio r. Smilgių gimnazijos mokinių elgesio taisyklės (toliau elgesio taisyklės) reglamentuoja gimnazijos mokinių elgesį šioje gimnazijoje.

2. Elgesio taisyklės grindžiamos Lietuvos Respublikos švietimo įstatymu, Lietuvos Respublikos Švietimo įstatymu, Jungtinių tautų Vaiko teisių konvencija, kitais įstatymais, gimnazijos nuostatais bei vidaus tvarkos taisyklėmis.

**II. MOKINIO TEISĖS**

3. Gauti informaciją apie švietimo programas, mokymosi formas.

4. Pagal savo gebėjimus ir poreikius mokytis gimnazijoje, savarankiškai mokytis ir įgyti valstybinius standartus atitinkantį išsilavinimą.

5. Pasirinkti formaliojo švietimo programas papildančius bei jo saviraiškos poreikius tenkinančius šių programų modulius, pasirenkamųjų dalykų programas, kursus.

6. Dalyvauti svarstant ugdymo organizavimo klausimus.

7. Gauti psichologinę, specialiąją pedagoginę, specialiąją, socialinę pedagoginę pagalbą, profesinį orientavimą ir švietimo informacinę pagalbą, sveikatos priežiūrą gimnazijoje.

8. Gauti informaciją apie savo pasiekimų vertinimą ir kitą su mokymusi susijusią informaciją.

9. Mokytis savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančius mokymosi krūvį ir darbo vietą.

10. Gauti nešališką mokymosi pasiekimų įvertinimą.

11. Dalyvauti gimnazijos savivaldoje, turėti galimybę būti išrinktam į mokyklos ir šalies mokinių savivaldos institucijas.

12. Valstybės nustatyta tvarka gauti nemokamą maitinimą ir kitą socialinę pagalbą.

13. Įstatymų nustatyta tvarka ginti savo teises.

14. Būti paskatintam taisyklėse numatyta tvarka.

**III. MOKINIO PAREIGOS**

15. Laikytis šių mokinio elgesio taisyklių.

16. Sudarius mokymo sutartį, laikytis visų jos sąlygų, gimnazijos vidaus tvarką reglamentuojančių dokumentų reikalavimų.

17. Stropiai mokytis, gerbti bendruomenės narius: tėvus, globėjus, mokytojus, mokyklos darbuotojus ir mokinius.

18. Mokytis pagal pradinio ir pagrindinio ugdymo programas iki 16 metų.

19. Nevėluoti į pamokas, renginius, nepraleisti pamokų be pateisinamos priežasties.

20. Į mokyklą ateiti tvarkingai apsirengus, viršutinius drabužius palikti rūbinėje arba daiktų spintelėje.

21. Mokyklinę uniformą mokinys turi dėvėti kiekvieną dieną, išskyrus penktadienį, visus mokslo metus.

22. Visada būti pasiruošus pamokai, atsinešti visas tai dienai reikalingas mokymo priemones.

23. Pamokos metu laikytis mokytojo nustatytos tvarkos, išeiti iš klasės tik leidus mokytojui (ypatingu atveju).

24. Prireikus išeiti iš pamokų informuoti klasės vadovą.

25. Susirgus arba susižeidus kreiptis į visuomenės sveikatos priežiūros specialistą, socialinį pedagogą arba kitą bendruomenės narį.

26. Kultūringai elgtis valgykloje, indus nusinešti patiems.

27. Atlyginti nuostolius už sugadintą mokyklos ir jos bendruomenės narių turtą (vadovėlius, kompiuterinę įrangą, knygas, baldus ir pan.).

28. Pasitikrinti sveikatą iki kiekvienų metų rugsėjo 15 d.

29. Išvykdamas iš gimnazijos mokinys privalo atsiskaityti su biblioteka.

30. Dalyvauti gimnazijos organizuojamose apklausose

31. Kartu su tėvais dalyvauti Vaiko gerovės komisijos posėdžiuose, jeigu yra pakviestas atvykti.

32. Atlikti socialinę - pilietinę veiklą gimnazijoje, nevyriausybinėse organizacijose, kultūros centruose, vietos bendruomenėse ir kt. (5-10 kl.).

**IV. MOKINIUI DRAUDŽIAMA**

33. Naudoti fizinę ir psichologinę prievartą prieš kitus mokyklos bendruomenės narius, provokuoti peštynes, triukšmauti, bėgioti, šiukšlinti, keiktis, vagiliauti.

34. Gimnazijoje ir jos teritorijoje, autobuse turėti, platinti, vartoti ar ateiti apsvaigus nuo alkoholio, narkotinių ir psichotropinių medžiagų, rūkyti cigaretes (taip pat ir elektronines), žaisti azartinius žaidimus (kortomis ir kt.)

35. Pamokų, renginių metu naudotis mobiliaisiais įrenginiais, nesusijusiais su mokymo procesu ir trukdančiais darbui pamokoje, išskyrus tuos atvejus, kai mobilieji įrenginiai naudojami kaip mokymo(si) priemonė.

36. Įsinešti į gimnaziją šaunamuosius ginklus, peilius, dujų balionėlius, petardas ar kitus kenksmingus ir sveikatai pavojingus daiktus.

37. Gadinti gimnazijos ir gimnazijoje esantį bendruomenės narių turtą.

38. Sėdėti ant palangių ir dėti ant jų daiktus.

39. Gimnazijos patalpose būti su kepurėmis, striukėmis ir gobtuvais.

40. Išeiti iš pamokos, vaikščioti pamokos metu, išskyrus tuos atvejus, kai yra būtinybė, ir mokytojui leidus.

41. Atsinešti ir naudotis gimnazijoje ar jos teritorijoje garso stiprinimo aparatūra pamokų ir pertraukų metu.

42. Platinti vaizdo įrašus, literatūrą, laikraščius, žurnalus ir kitus leidinius, kurie skatina ar propaguoja žiaurų elgesį, smurtą.

43. Be asmens sutikimo filmuoti, fotografuoti, įrašinėti bendruomenės narių pokalbius, virtualioje erdvėje skleisti kitų asmenų privatumą pažeidžiančią informaciją.

**V. MOKINIO SKATINIMAS**

44. Mokiniai skatinami už:

44.1. labai gerą ir gerą mokymąsi;

44.2. labai gerą pamokų lankomumą;

44.3. aktyvų dalyvavimą olimpiadose, konkursuose, parodose, projektuose, sporto varžybose;

44.4. pagalbą organizuojant bendruomenės, gimnazijos renginius.

45. Mokiniai gali būti skatinami iš karto po laimėjimo, pasibaigus pusmečiui, mokslo metams, renginiuose, per klasės valandėles ir kt.

46. Skatinimo priemonės:

46.1. gimnazijos direktoriaus padėkos raštas mokiniams, tėvams (globėjams);

46.2. mokytojo, klasės vadovo, pagalbos mokiniui specialisto padėkos raštas;

46.3. pagyrimas ,,Mano dienyne“

46.4. vieša padėka gimnazijos internetinėje svetainėje, informaciniame stende; facebook grupėje;

46.5. žodinė padėka, pagyrimas.

46.6. galimybė dalyvauti kelionėse, ekskursijose, renginiuose.

46.7. apdovanojimas dovanėle, prizu, premija.

**VI. MOKINIO ELGESIO TAISYKLIŲ PAŽEIDIMAS**

**47. Apie kiekvieną Mokinių elgesio taisyklių pažeidimą, gimnazija informuoja tėvus, globėjus, rūpintojus.**

**48. Mokinių elgesio taisyklių pažeidimai:**

48.1. fizinė ir psichologinė prievarta prieš kitus gimnazijos bendruomenės narius; peštynės ar jų provokacija;

48.2. triukšmavimas;

48.3. bėgiojimas gimnazijos koridoriais;

48.4. šiukšlinimas gimnazijoje, jos teritorijoje;

48.5. necenzūrinių žodžių vartojimas;

48.6. vagiliavimas;

48.7. azartiniai žaidimai;

48.8. alkoholio, tabako, elektroninių cigarečių ir kitų psichotropinių medžiagų vartojimas ir platinimas;

48.9. mokyklos turto gadinimas;

48.10. sėdėjimas ant palangių;

48.11. mobiliųjų ryšio priemonių naudojimas pamokų ir renginių metu;

48.12. vėlavimas į pamokas;

48.13. savavališkas pasišalinimas iš pamokų.

**49. Mokiniui, pažeidus elgesio taisykles:**

49.1.apie Mokinių elgesio taisyklių pažeidimus mokiniai, mokytojai, kiti gimnazijos bendruomenės nariai informuoja klasės vadovą arba socialinį pedagogą;

49.2. klasės vadovas arba socialinis pedagogas mokinio, padariusio nusižengimą, paprašo parašyti paaiškinimą;

49.3.klasės vadovas informuoja tėvus, globėjus, rūpintojus apie mokinio elgesio taisyklių pažeidimą;

49.4.apie Mokinių elgesio taisyklių grubius pažeidimus mokiniai, mokytojai, kiti gimnazijos bendruomenės nariai informuoja direktoriaus pavaduotoją ugdymui ir direktorių.

49.5.mokinį, pirmą kartą pažeidusį Mokinių elgesio taisykles, klasės vadovas, socialinis pedagogas ar direktoriaus pavaduotojas ugdymui įspėja žodžiu;

49.6.pasikartojantys mokinio nusižengimo atvejai nagrinėjami Vaiko Gerovės Komisijoje.

**50. Nuobaudos**. Už mokinio elgesio taisyklių pažeidimus gali būti skiriama:

50.1.pastaba;

50.2. papeikimas;

50.3. šalinimas iš gimnazijos pritarus Gimnazijos tarybai;

50.4.kitos drausminimo priemonės (neleisti dalyvauti pramoginiame renginyje, neleisti vykti į pramoginę išvyką ir pan.).

**VII. BAIGIAMOSIOS NUOSTATOS**

51. Mokinio elgesio taisyklės skelbiamas gimnazijos interneto svetainėje.

52. Šių taisyklių turinys gali būti keičiamas ar papildomas gimnazijos direktoriaus įsakymu, pritarus gimnazijos mokytojų taryboje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA:

Mokytojų tarybos posėdis

2022-08-31

Protokolo Nr. (1.6) MPT-9